open-index/open-wikipedia-markdown huggingface dataset:
மரியோ அமுய்

**மரியோ ஆந்திரேசு  அமுய்** வாகன்குட் (Mario Andrés Hamuy Wackenhut) (பிறப்பு 1960) ஒரு சிலி வானியலாளர். இவர் சிலி பல்கலைக்கழகத்திலும்  செறோ கலான் ஆய்வகத்திலும் வானியல் பேராசிரியராக உள்ளார். அனைத்து வகை  மீவிண்மீன் வெடிப்புகளையும் குறிப்பாக வகை IA மற்றும் வகை II மீவிண்மீன் வெடிப்புகளை அண்டத்   தொலைவின் அளவீடுகளாகப் பயன்படுத்தியதற்காக அவர் நன்கு அறியப்பட்டவர்.

## தொழில் வாழ்க்கை
இவர்மரியோ அமுய் பெர்ரினுடைய மகன் ஆவார் , அமுய் பெர்  இலெவந்தைன்  கால்வழியைச் சேர்ந்த பொருளியலாலரும் அரசியல்வாதியும் ஆவார். , மரியோ அமுய்சாந்தியாகோ,  ஜெனரல் ஜோசு மிகுவேல் கரேரா தேசிய நிறுவனத்தில் படித்தார்.  அமூய் , ஜார்ஜ் மெல்னிக்குடன் இணைந்து சிலி பல்கலைக்கழகத்தில் வானியல், இயற்பியல் மாணவராக இருந்தார். 1987 பிப்ரவரியில் அவர் செறோ தோலோலோ  அமெரிக்க ஆய்வகத்திற்கு வந்தார். இவர் வந்த சில நாட்களுக்குள் வகை II மீவிண்மீன் வெடிப்பு எசு. என் 1987 ஏ பெரிய மகெல்லானிக் ஒண்முகிலில் வெடித்தபோது , இந்த முதன்மை மீவிண்மீன் வெடிப்பைக்கண்காணிக்க சி. டி. ஐ. ஓ. (CTIO)வில் ஒரு பெரிய பரப்புரையைத் தொடங்கினார்.

1989 ஆம் ஆண்டில் ஜோசு மாசா, மார்க் எம். பிலிப்சு, நிக்கோலசு சுந்த்செப் ஆகியோருடன் இணைந்து அவர் கலான் / தோலோ மீவிண்மீன் வெடிப்புகணக்கெடுப்பைத் தொடங்கினார் , இது வகை Ia  மீவிண்மீன் வெடிப்புபின் செந்தர மெழுகுவர்த்தி ஒளிர்மை குறித்த முன்னோடிப் பணிக்கு வழிவகுத்தது. இந்தப் பணி  அபிள் மாறிலி H0, வீழ்ச்சி அளவுரு q0′  ஆகியவற்றின் துல்லியமான அளவீடுகளுக்கு வழிவகுத்தது , பிந்தையது  படவி பொருண்மை / ஆற்றலில் ஆட்சி செலுத்தும் இருண்ட ஆற்றல் அல்லது அண்டவியல் மாறிலி இருப்பதைக் காட்டியது.

அரிசோனா பல்கலைக்கழகத்தில் ப ட்டதாரி பள்ளியில் , சுட்டீவர்ட் ஆய்வகத்தில் பேராசிரியர் பில் பிண்டோவுடன் பணிபுரிந்த  இவர் , அகட்டுக் குலைவு மீவிண்மீன் வெடிப்பு பற்றிய ஆய்வுக்கு தனது கவனத்தை மாற்றினார் , குறிப்பாக வகை II மீவிண்மீன் வெடிப்பைப் பயன்படுத்தி வடிவியல் தொலைவுகளை அளவிட, பேட் - வெசுலிங் முறையைப் பயன்படுத்தினார். இம்முறை விரிவுறும் ஒளிமண்டல முறை (EPM) என்றும் அழைக்கப்படுகிறது. பிண்டோவுடன் சேர்ந்து அவர் இரண்டாம் வகை மீவிண்மீன் வெடிப்புநிகழ்வுகளுக்கான  தொலைவுகளை அளவிடுவதற்கான ஒரு பகுதி ஆய்வு முறையை கண்டுபிடித்தார் , இது செந்தர மெழுகுவர்த்தி முறை என்று அழைக்கப்படுகிறது , இது ஈ. பி. எம். க்கு மேல் தொலைவுத் துல்லியங்களை மேம்படுத்தியது.

## தகைமைகளும் விருதுகளும்
எசுப்பானிய வானியலாளர் இரபேல் பெராண்டோ என்பவரால் பிளா தெ ஆர்கைன்சு நோக்கீட்டகத்தில் கண்டுபிடிக்கப்பட்ட 109097அமுய் எனும் சிறுகோள் இவரது நினைவாக 2001 இல் பெயரிடப்பட்டது. அலுவல்முறைப் பெயரீடும் மேற்கோளும் சிறுகோள் மையத்தால் 18 பிப்ரவரி 2011 அன்று வெளியிடப்பட்டது (சிறுகோள் மையச் சுற்றறிக்கை. ). 2015 ஆம் ஆண்டில் இவர் துல்லியமான அறிவியலுக்கான தேசியப் பரிசை வென்றார். அவர் சிலி அரசாங்கத்தின் அறிவியல் ஆராய்ச்சி முகமையான கோனிக்கியூத்தின்(CONICYT) தலைவராக இருந்தார. 2016 ஆம் ஆண்டு  துவாசு(TWAS) பரிசைப் பெற்றார்.

## மேற்கோள்கள்

## வெளி இணைப்புகள்

* மரியோ ஹமுய்யா டைரக்டரி பக்கம் , சிலி பல்கலைக்கழகம்
* IAU இல் உள்ள மரியோ ஹமுயல் அடைவு பக்கம்

பகுப்பு:Articles with hCards
பகுப்பு:அரிசோனா பல்கலைக்கழக முன்னாள் மாணவர்கள்
பகுப்பு:அண்டவியலாளர்கள்
பகுப்பு:சிலி வானியலாளர்கள்
பகுப்பு:வாழும் மக்கள்
பகுப்பு:1960 பிறப்புகள்
இலாரந்து நோட்டேல்

**இலாரந்து நோட்டேல்** *(Laurent Nottale)*(பிறப்பு: ஜூலை 29,1952) ஒரு வானியற்பியலாளரும் சி. என். ஆர். எஸ். இன் ஓய்வு பெற்ற ஆராய்ச்சி இயக்குநரும் , பாரிசு ஆய்வகத்தின் ஆராய்ச்சியாளரும் ஆவார். குவைய இயற்பியல், சார்பியல் கோட்பாட்டை ஒன்றிணைப்பதை நோக்கமாகக் கொண்ட  **சார்பியல்** **அளவுகோல்** கோட்பாட்டின் ஆசிரியரும் கண்டுபிடிப்பாளரும் ஆவார்.

## அறிவியல் தொழில்
நோட்டேல் பொது சார்பியல் களத்தில் தனது தொழில்முறை பணியைத் தொடங்கினார். 1980 ஆம் ஆண்டு ஜூன் மாதம் தனது முனைவர் பட்ட ஆய்வறிக்கையை " பால்வெளிக் கொத்துகளால் அபுள் சார்பின் சிற்றுலைவு " என்ற தலைப்பில் பெற்றார் , அதில்ஈவர் பால்வெளிக்கொத்துகள் ஒட்டுமொத்தமாக நெடுந்தொலைவு வாயில்களில் ஈர்ப்பு வில்லைகளாக செயல்படக்கூடும் என்பதைக் காட்டினார். இந்த முடிவுகளில் சில நேச்சர் இதழில் வெளியிடப்பட்டன.

இவர் L ' Univers et la Lumière éflammarion énouvelle Bibliothèque Scientifique 1994ʼ Champs 1998) என்ற பெயர்பெற்ற புத்தகத்தை வெளியிட்டு, இதற்காக இவர்  (Prix du livre d'ÂAstronomie Haute - Maurienne - Vanoise) எனும் பரிசைப் பெற்றார்.

வின்சென்ட் போந்தெம்சும்  யுவெசு  கிங்கிராசும்  கூற்றுப்படி , நோட்டேலின் அறிவியல் வாழ்க்கையில் இரண்டு தனித்தன்மைக் கட்டங்கள் உள்ளன எனக் கூறுகின்றனர்தன்படி, 1975 முதல் 1991 வரையில் உள்ள காலத்தில் இவர் ஈர்ப்பு வில்லைகள் போன்ற வழக்கமான தலைப்புகளில் ஆய்வு செய்தார்.  அதே நேரத்தில் 1984 முதல்  இவர் தனது  சார்பியல் அளவுகோல் கோட்பாட்டை உருவாக்குவதில் கவனம் செலுத்தினார் - இது  முறிநிலை காலவெளி அடிப்படையிலான இயற்பியல் கோட்பாட்டிற்கான முன்மொழிவு ஆகும்.

## நோட்டேலின்  சார்பியல் அளவுகோல் கோட்பாடு
சார்பியல் அளவுகோல் கோட்பாடு என்பது சார்பியலை இயற்பியல் அளவுகளுக்கு (நேர, நீள, ஆற்றல், அல்லது உந்தத்தின்) நீட்டிக்கக் கூறுகிறது. 
இருண்ட பொருள் நிலவல்,  கோள் அமைப்புகளின் உருவாக்கம்,, உயிரியல், புவியியல், தொழில்நுட்ப ஒருமைகள் ஆகியவற்றிற்கான பயன்பாடுகள் உட்பட ,  இதன் சார்பாக ஆதரவாளர்கள் பரந்த அளவிலான பல கூற்றுக்களை முன்வைத்துள்ளனர். 
நோட்டேல் தானே தொழில்நுட்ப ஒருமைகளைப் படிக்கவில்லை. 
இந்த முன்மொழிவு அறிவியல் சமூகத்தால் பரவலான வரவேற்பைப் பெறவில்லை.

## தேர்ந்தெடுக்கப்பட்ட வெளியீடுகள்
* *Scale Relativity And Fractal Space-Time: A New Approach to Unifying Relativity and Quantum Mechanics*. 2011 1st ed. World Scientific Publishing Company. ()
* *Fractal Space-Time and Micro-physics*, Editions World Scientific, May 1993 () (The reference book about Scale Relativity theory).
* *L'univers et la lumière, Cosmologie classique et mirages gravitationnels*, Éditions Flammarion, août 1993 ()
* *La Relativité dans tous ses états : du mouvements aux changements d'échelle*, Éditions Hachette, 1998 ()
* *Les arbres de l'évolution*, Laurent Nottale, Jean Chaline et Pierre Grou, Éditions Hachette, mars 2000 ()

## மேலும் காண்க

* முறிநிலை அண்டவியல்

## மேற்கோள்கள்

## வெளி இணைப்புகள்
* இலாரந்து நோட்டேலின் தனிப்பட்ட பக்கம்
* 265 கட்டுரைகள்   இணையதளத்தில் (1975 - 2021): Google Scholar

பகுப்பு:Articles with hCards
பகுப்பு:வாழும் மக்கள்
பகுப்பு:1952 பிறப்புகள்
பகுப்பு:அண்டவியலாளர்கள்
பகுப்பு:பிரெஞ்சு வானியலாளர்கள்
பகுப்பு:அண்டவியல் கோட்பாடுகள்
பகுப்பு:மெய்யியலாளர்கள்
விலாங்கூகைட்டு

**விலாங்கூகைட்டு** (*Wilancookite*) என்பது   என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். பெரிலியம் பாசுப்பேட்டு அணைவுச் சேர்மமான இக்கனிமம் மிகவும் அரிதாகக் கிடைக்கக்கூடிய கனிமமாகும். பிரேசில் நாட்டிலுள்ள மினாசு கிரேய்சு மாநிலத்தின் இயெக்விடிங்கோங்கா நகராட்சியில் விலாங்கூகைட்டு முதன் முதலில் கண்டறியப்பட்டது.

பன்னாட்டு கனிமவியல் சங்கம் விலாங்கூகைட்டு Wck என்ற குறியீட்டால் அடையாளப்படுத்துகிறது

## தொடர்புடைய கனிமங்கள்
விலாங்கூகைட்டு பகாசபைட்டு என்ற இலித்தியம் கொண்டுள்ள பெரிலியம் பாசுப்பேட்டு கனிமத்துடன் தொடர்புடையதாக உள்ளது.

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:பெரிலியம் கனிமங்கள்
பகுப்பு:பேரியம் கனிமங்கள்
பகுப்பு:கனசதுரக் கனிமங்கள்
செனோபைலைட்டு

**செனோபைலைட்டு** (*Xenophyllite*) என்பது  Na4Fe7(PO4)6 என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். உக்ரைன் நாட்டின் நிப்ரோபெட்ரோவ்சுக்கு மாகாணத்தில் விழுந்த அகசுட்டினோவ்கா விண்கல்லில் செனோபைலைட்டு கனிமம் முதன்முதலில் கண்டறியப்பட்டது. பன்னாட்டு கனிமவியல் சங்கமும் 2006 ஆம் ஆண்டு இக்கனிமத்தை அங்கீகரித்தது. 
## மேற்கோள்கள்

பகுப்பு:சோடியம் கனிமங்கள்
பகுப்பு:இரும்புக் கனிமங்கள்
பகுப்பு:முச்சரிவச்சுக் கனிமங்கள்
பகுப்பு:பாசுப்பேட்டு கனிமங்கள்
சேந்தோசெனைட்டு

**சேந்தோசெனைட்டு** (*Xanthoxenite*) என்பது Ca4Fe3+2(PO4)4(OH)2·3H2O  என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும்.  
சேந்தோசெனைட்டு கனிமம் வெளிர் மஞ்சள் முதல் பழுப்பு கலந்த மஞ்சள் வரையிலான நிறங்களில் மண் போன்ற மேலேடாக மரச்சிரால் வடிவ படிகங்களாகத் தோன்றுகிறது. இப்படிகங்கள் முச்சரிவச்சுப் படிக அமைப்பில் படிகமாகின்றன. தீப்பாறைகளில் முப்பைலைட்டு என்ற கனிமத்தின் மாற்றுக் கனிமமாக இது தோன்றுகிறது. அப்படைட்டு, வொய்ட்லாக்கைட்டு, சில்ட்ரனைட்டு, இயோசுபோரைட்டு,  இலாயிட்டு, சுட்ரன்சைட்டு, சிடீவர்டைட்டு, மிட்ரிதாடைட்டு, ஆம்பிளைகோனைட்டு மற்றும் சிடரைட்டு போன்ற கனிமங்களுடன் கலந்த நிலையில் சேந்தோசெனைட்டு கிடைக்கிறது.

ஆத்திரேலியா, பிரேசில், போர்த்துகல், எசுப்பானியா, உக்ரைன், மற்றும்  அமெரிக்க ஐக்கிய நாடுகள் ஆகிய நாடுகளில் சேந்தோசெனைட்டு கனிமம் கிடைக்கிறது. முதன் முதலில் 1920 ஆம் ஆண்டு அமெரிக்காவின் நியூ ஆம்ப்சையர் மாநிலத்திலுள்ள கிராப்டன் மாகாணத்தின் குரோட்டன் நகரத்தில் சேந்தோசெனைட்டு கண்டறியப்பட்டது.

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:முச்சரிவச்சுக் கனிமங்கள்
வேக்னரைட்டு

**வேக்னரைட்டு** (*Wagnerite*) என்பது   என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும்.  வேக்னரைட்டு கனிமம் இரும்பு, மக்னீசியம் தனிமங்களின் பாசுப்பேட்டும் புளோரைடும் கலந்த ஒரு கலப்பு கனிமமாகும். தீப்பாறைகளில் பிற பாசுப்பேட்டு கனிமங்களுடன் சேர்ந்து இது கிடைக்கிறது. செருமனி நாட்டின் மூனிச்சு நகரத்தைச் சேர்ந்த கனிமவியலாளரான பிரான்சுமைக்கேல் வோன் வேக்னரை நினைவுகூரும் வகையில் கனிமத்திற்கு வேக்னரைட்டு எனப் பெயரிடப்பட்டது. 
பன்னாட்டு கனிமவியல் சங்கம் வேக்னரைட்டு கனிமத்தை Wagஎன்ற குறியீட்டால் அடையாளப்படுத்துகிறது.  

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:மக்னீசியக் கனிமங்கள்
பகுப்பு:இரும்பு(II) கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:புளோரின் கனிமங்கள்
மஞ்சள் பள்ளிவாசல்

**மஞ்சள் பள்ளிவாசல் (Yellow Mosque)**  இந்தியாவின் மேற்கு வங்காள மாநிலத்தில் உள்ள முர்சிதாபாத்தின் அசர்துவாரி அரண்மனை வளாகத்தில் அமைந்துள்ளது. இதை சுரூத்து பள்ளிவாசல் என்ற பெயராலும் அழைக்கிறார்கள்.

## வரலாறு
மஞ்சள் பள்ளிவாசல் 1756-57 ஆம் ஆண்டில் நவாப் சிராச் உத்-தௌலாவால் பாகீரதி ஆற்றின் கரையில் உள்ள அசர்துவாரி அரண்மனை வளாகத்தில் கட்டப்பட்டதாகக் கூறப்படுகிறது. 

இந்திய தொல்லியல் துறையின் அறிக்கையின் படி, மேற்கு வங்கத்தில் உள்ள தேசிய முக்கியத்துவம் வாய்ந்த நினைவுச்சின்னங்களின் பட்டியலில் குறிப்பிடப்பட்டுள்ளபடி, மஞ்சள் பள்ளிவாசலும் இந்திய தொல்லியல் துறையின்  பட்டியலிடப்பட்ட ஒரு நினைவுச்சின்னமாகும். 

## வரைபடங்கள்

## மஞ்சள் பள்ளிவாசல் படத்தொகுப்பு

File:Yellow Zurud Masjid - Nizamat Fort Campus - Murshidabad 2017-03-28 6385.JPG
File:Yellow Zurud Masjid - Nizamat Fort Campus - Murshidabad 2017-03-28 6387.JPG
File:Yellow Zurud Masjid - Nizamat Fort Campus - Murshidabad 2017-03-28 6406-6409.tif


## மேலும் பார்க்கவும்
* வங்காள மற்றும் முர்சிதாபாத்து நவாப்கள்

## மேற்கோள்கள்

## புற இணைப்புகள்

பகுப்பு:Coordinates on Wikidata
பகுப்பு:மேற்கு வங்காளத்தில் உள்ள பள்ளிவாசல்கள்
பகுப்பு:இந்தியக் கட்டிடங்கள்
பேரியம் மெட்டாபாசுப்பேட்டு

**பேரியம் மெட்டாபாசுப்பேட்டு** (*Barium metaphosphate*) Ba(PO3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற திண்மமாகக் காணப்படும் இச்சேர்மம் தண்ணீரில் கரையாது. அமிலக் கரைசல்களில் இது கரையும் என்றாலும் மிக மெதுவாகவே கரையும்.  Ba2+ நேர்மின் அயனிகள் ((PO3−)n) பாலிபாசுப்பேட்டு எதிர்மின் அயனிகளுடன் சேர்ந்து பேரியம் மெட்டாபாசுப்பேட்டு சேர்மம் உருவாவதாக எக்சுகதிர் படிகவியல் ஆய்வுகள் தெரிவிக்கின்றன. பல நீரேற்றப்பட்ட வடிவங்கள் அறியப்படுகின்றன, அவை உண்மையில் வளைய  மெட்டாபாசுப்பேட்டுகளாகும். Ba2(P4O12)·3.5H2O, Ba3(P3O9)2·6H2O.

## தயாரிப்பு
மெட்டாபாசுபாரிக் அமிலத்துடன் பேரியம் கார்பனேட்டைச் சேர்த்து வினை புரியச் செய்வதன் மூலம் பேரியம் மெட்டாபாசுப்பேட்டை  தயாரிக்கலாம்:-

:BaCO3 + 2HPO3 → Ba(PO3)2 +CO2 +H2O

அல்லது மாற்றாக பேரியம் குளோரைடு மற்றும் சோடியம் மெட்டாபாசுபேட்டு ஆகியவற்றின் நீர்த்த நிலை வினையின் மூலமும் இதை தயாரிக்கலாம்:-

BaCl2(aq) + 2NaPO3(aq) → Ba(PO3)2 + 2NaCl

## பயன்கள்
சோடியம் மற்றும் பேரியம் பாலிபாசுப்பேட்டு ஆகியவற்றின் கலவையானது உயர் வெப்ப விரிவாக்க குணகமும், குறைந்த உருகுநிலையும் கொண்ட கண்ணாடியை உருவாக்குகிறது. பேரியம் உள்ளடக்கம் அதிகமானால் கண்ணாடியின் உருகுநிலையும் அதிகரிக்கிறது. இந்த கண்ணாடி அலுமினியம் (உருகுநிலை 650 ° செல்சியசு) போன்ற குறைந்த உருகுநிலை கொண்ட உலோகங்களுடன் சேர்ந்து  முத்திரைகள் தயாரிக்க உருவாக்குகிறது. சாதாரண போரோசிலிகேட்டு கண்ணாடிகள் அலுமினியத்தின் உருகுநிலைக்கு மேல் மென்மையாகின்றன. ஈரமோமோனியம் பாசுப்பேட்டு, சோடியம் கார்பனேட்டு மற்றும் பேரியம் கார்பனேட்டு ஆகியவற்றின் கலவையை சூடாக்குவதன் மூலம் இந்த சேர்மம் தயாரிக்கப்படுகிறது.

## மேற்கோள்கள்

பகுப்பு:பேரியம் சேர்மங்கள்
பகுப்பு:பாசுபேட்டுகள்
மிர்னா மேனன்

**அதிதி மேனன்**, அவரது மேடைப் பெயரான **மிர்னா மேனன்** மூலம் நன்கு அறியப்பட்ட ஒரு இந்திய நடிகை ஆவார், அவர் முக்கியமாக தமிழ் மற்றும் மலையாள படங்களில் நடிக்கிறார். அவர் 2016 ஆம் ஆண்டு தமிழ் திரைப்படமான பட்டதாரி திரைப்படத்தில் அறிமுகமானார், மேலும் சித்திக்கின் *பிக் பிரதர்* (2020) மூலம் மலையாள சினிமாவில் அறிமுகமானார்.

## தொழில்

மிர்னா திரைப்படத் துறையில் நுழைவதற்கு முன்பு மென்பொருள் பொறியாளராக இருந்தார்.  அவர் தனது பெயரை மிர்னா என்று மாற்றுவதற்கு முன் அவரது முதல் இரண்டு படங்களில் அதிதி மேனன் என்று வரவு வைக்கப்பட்டார். மோகன்லால் நடித்த *பிக் பிரதர்* படத்தில் மலையாளத் திரையுலகில் அறிமுகமானார்.  கலையரசனுடன் கே.எம்.சர்ஜுனின் *புர்கா* படத்தில் மிர்னா கதாநாயகியாக நடித்தார். அங்குள்ள கலாச்சாரம் மற்றும் மரபுகளை தவறாக சித்தரித்ததற்காக இத்தாஹ் சித்தரிப்பை தவறாக சித்தரித்ததற்காக இந்த படம் முஸ்லிம்களிடமிருந்து பின்னடைவைப் பெற்றது. ஆதி சாய்குமாரின் *கிரேஸி ஃபெலோ* (2022)  மற்றும் அல்லரி நரேஷின் உக்ரம் ஆகிய படங்களிலும் அவர் கதாநாயகியாக நடித்தார். மிர்னாவும் ரஜினியின் ஜெயிலரில் ஒரு அங்கம். அவரது தோற்றம் மற்றும் நுணுக்கமான நடிப்பிற்காக அவர் பாராட்டுகளைப் பெற்றார். ரஜினியின் முத்துவேல் கதாபாத்திரம், மருமகளுடன் இருக்க அவரது மகனின் மரணம் காரணமாக இருக்கலாம் என ரசிகர்கள் கிண்டல் செய்தனர்.

## திரைப்படவியல்

### திரைப்படங்கள்

### வலைத் தொடர்

## மேற்கோள்கள்

பகுப்பு:வாழும் மக்கள்
பகுப்பு:இந்திய நடிகைகள்
பெரிலியம் குரோமேட்டு

**பெரிலியம் குரோமேட்டு** (*Beryllium chromate*) BeCrO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெரிலியம் குரோமேட்டு சேர்மம் கருதுகோள் நிலையிலேயே உள்ளது. மந்த வாயுக்களுடன் ஒரு குறிப்பிட்ட பிணைப்பு திறனைக் கொண்டிருப்பதாக கணிக்கப்பட்டுள்ளது.  இந்த வேதிப்பொருள் இருப்பதை ஆதரிக்கும் சிறிய சான்றுகள் வெளியிடப்பட்டுள்ளன.

## தயாரிப்பு முறைகள்
பெரிலியம் குரோமேட்டை பெரிலியம் ஐதராக்சைடு மற்றும் குரோமியம் மூவாக்சைடு ஆகியவற்றை வினைபுரியச் செய்தால் கிடைக்கும் என்று கூறப்படுகிறது:

:Be(OH)2 + CrO3 → BeCrO4 + H2O

பொட்டாசியம் குரோமேட்டுடன் பெரிலியம் சல்பேட்டைச் சேர்த்து வினைபுரியச் செய்தால் மேற்கண்ட வினைக்குத் தேவையான பெரிலியம் ஐதராக்சைடை உருவாக்கிக் கொள்ளலாம் என்றும் கூறப்படுகிறது:

:BeSO4 + 2K2CrO4 + H2O → K2Cr2O7 + K2SO4 + Be(OH)2
 
## மேற்கோள்கள்

பகுப்பு:பெரிலியம் சேர்மங்கள்
பகுப்பு:குரோமேட்டுகள்
சிக்கநாயக்கனஹள்ளி சட்டமன்றத் தொகுதி

**சிக்கநாயக்கனஹள்ளி சட்டமன்றத் தொகுதி** (*Chikkanayakanahalli Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது துமக்கூரு மாவட்டத்தில் உள்ளது. துமக்கூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 128 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தும்கூர் மாவட்டம்
விராதனூர் அழுத கண்ணீர் ஆற்றிய ஈசுவரன் கோயில்

**அழுத கண்ணீர் ஆற்றிய ஈசுவரன் கோயில்** என்பது தமிழ்நாடு மாநிலத்தில் மதுரை மாவட்டத்தின் விராதனூர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் சன்னதி வடமேற்கு மூலையில் அமைந்துள்ளது. மகா சிவராத்திரி சிறப்பாகக் கொண்டாடப்படுகிறது.

கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள அழுத கண்ணீர் ஆற்றிய ஈசுவரன் கோயிலின் புவியியல் ஆள்கூறுகள், ஆகும்.

இக்கோயிலில் மூலவர் அழுத கண்ணீர் ஆற்றிய ஈசுவரன் (ரிஷபாருடர்) ஆவார். மூலஸ்தானத்தில் சிவன், பார்வதி, விஷ்ணு ஆகியோர் காட்சியளிக்கின்றனர். பத்ரகாளி, விநாயகர், முருகன், வீரபத்திரர், நந்தி மற்றும் கிராம தேவதைகளான முத்துக்கருப்பண்ணசாமி, இராக்காயி, முனியாண்டி, சப்பாணி, காவல் கருப்பு ஆகியோர் இக்கோயிலில் அருள்பாலிக்கின்றனர்.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
## மேற்கோள்கள்

## வெளி இணைப்புகள்
* GeoHack - விராதனூர் அழுத கண்ணீர் ஆற்றிய ஈசுவரன் கோயில்

பகுப்பு:மதுரை மாவட்டத்திலுள்ள சிவன் கோயில்கள்
தென்னிந்தியப் புதுப்பானைக் கள்ளிப் புறா

வலது|thumb|மேலக்காடு புலிகள் காப்பகத்தில் '''தென்னிந்தியப் புதுப்பானைக் கள்ளிப் புறா''' (''S. orientalis erythrocephala'')
**தென்னிந்தியப் புதுப்பானைக் கள்ளிப் புறா**  (peninsular turtle dove) விலங்கியல் பெயர் *Streptopelia orientalis erythrocephala*) என்பது செஞ்செதில் தவிட்டுப்புறாவின் கிளை இனம் ஆகும். இப்பறவை தீபகற்ப தென்னிந்தியாவில் காணப்படுகிறது.

## விளக்கம்
இப்பறவை 33 செ. மீ நீளம் இருக்கும். அலகு கொம்பு நிறத்தில் இருக்கும். விழிப்படலம் வெளிர் ஆரஞ்சு நிறத்தில் இருக்கும். கால்கள் ஊதா நிறத்தில் இருக்கும். நெற்றியும், உச்சந்தலையும் இளஞ்சிவப்புத் தோய்ந்த சாம்பல் நிறமாக இருக்கும். கழுத்தின் இருபுறமும் கருப்பும் வெள்ளையுமான, சதுரங்கப் பலகையை ஒத்த கட்டங்களைக் காணலாம். முதுகு கருஞ்சிவப்பான பழுப்பாக இருக்கும். இறக்கைகளின் நடுப்பகுதிகளில் பட்டை பட்டையான தோற்றம் காணலாம். பின் முதுகும் பிட்டமும் சிலேட் சாம்பல் நிறத்தில் இருக்கும். வால் கறுப்பு கலந்த பழுப்பு நிறமாக சிலேட் நிற நிற விளிம்புப் பட்டைகளோடு இருக்கும்.    மோவாயும், தொண்டையும் வெண்மையாக இருக்கும். முன் கழுத்தும் மார்பும் சிவப்புத் தோய்ந்த பழுப்பாக இருக்கும். வாலும் வாலடியும் வெண்மை நிறத்தில் இருக்கும். ஆண் பெண் என இருபறவைகளும் ஒன்று போல இருக்கும்.

## நடத்தை
இப்பறவைகள் தென்னிந்தியா முழுவதும் இளையுதிர் காடுகளிலும், மூங்கில் காடுகளிலும், விளை நிலங்களை அடுத்தும் ஆங்காங்கே காணப்படும். இப்பறவை தரையில் மேயக்கூடியது. இணையாகவோ, சிறு கூட்டமாகவோ காணப்படும். கட்டு நிலங்களில் விதைகளைப் பொறுக்கித் தின்னும். இது விரைந்து நேராக பறக்கும் தன்மை கொண்டது. 

## இனப்பெருக்கம்
இப்பறவைகள் நவம்பர் முதல் பெப்ரவரி வரை இனப்பெருக்கம் செய்யும். தொண்டையை உப்பி வைத்தபடி உரக்கக் குரல் கொடுத்து ஆண் பறவை பெண் பறவையை நெருங்கி காதல் புரியும். மரங்களில் இரண்டு முதல் நான்கு மீட்டர் உயரம் வரையிலான பகுதியில் குச்சிகளைக் கொண்டு கூடு அமைக்கும் இரண்டு முட்டைகளை சிலசமயம் மூன்று முட்டைகளை இடும்.

## மேற்கோள்கள்

பகுப்பு:தமிழ்நாட்டில் காணப்படும் பறவைகள்
பகுப்பு:தென்னிந்தியப் பறவைகள்
கேரி சுட்டைகுமன்

**கேரி சுட்டைகுமன்** *(Gary Steigman)*( பிப்ரவரி 23,1941 - ஏப்ரல் 9,2017) ஒரு அமெரிக்க வானியற்பியலாளர் மற்றும் வானியலாளர் ஆவார் , அவர் பிக் பாங்கின் முதல் சில நிமிடங்களில் முதன்மை நியூக்ளியோசிந்தஸிஸ் துகள் இயற்பியல் மற்றும் நினைவுச்சின்ன துகள் மிகுதியில் தனது ஆராய்ச்சிக்காக அறியப்பட்டார்.

1961 ஆம் ஆண்டில் நியூயார்க் நகரக் கல்லூரியில் இயற்பியலில் இளங்கலை பட்டம் பெற்ற பிறகு , 1968 ஆம் ஆண்டில் நியுயார்க் பல்கலைக்கழகத்தின் மால்வின்  உரூடர்மனின் மேற்பார்வையின் கீழ் முனைவர் பட்டம் பெற்றார். இவரது முனைவர் பட்ட ஆய்வுக் கட்டுரை அண்டவியல் பொருள் - எதிர்பொருள் சமச்சீர் பற்றிய கருதுகோள் தவறானது என்றும் , நமது  அண்டத்தில்  எதிர் அடர்துகளைவிட  கணிசமான அளவுக்கு அடர்துகள் கூடுதலாக இருக்க வேண்டும் என்றும் காட்டியது. இந்தப் படைப்பு 1969 ஆம் ஆண்டில் நேச்சர் இதழில் வெளியிடப்பட்டது , அதைத் தொடர்ந்து 1976 ஆம் ஆண்டில் *வானியல், வானியற்பியல்  ஆண்டுதோறுமான* மதிப்பாய்வில்  இதைப் பெரிதும் மேற்கோள் காட்டிய கட்டுரை வெளியிடப்பட்டது. 1968 ஆம் ஆண்டில் கேம்பிரிட்ஜ் பல்கலைக்கழகத்தின் கோட்பாட்டு வானியல் நிறுவனத்தில் (இப்போது வானியல் நிறுவனம்) வருகையாளராகவும் , 1970 ஆம் ஆண்டில் கால்டெக்கில் ஆராய்ச்சியாளராகவும் ஆனார்.

இவர் 1972 ஆம் ஆண்டில் யேல் பல்கலைக்கழகத்தில் 1978 ஆம் ஆண்டில் ஒரு ஆசிரிய உறுப்பினரானார். தெலாவேர் பல்கலைக்கழகத்தில் பார்ட்டோல் ஆராய்ச்சி நிறுவனத்தில் உறுப்பினராகவும் , 1986 ஆம் ஆண்டில் ஓகியோ மாநில பல்கலைக்கழகத்தில் முழு பேராசிரியராகவும் இருந்தார் , அங்கு அவர் 2012 இல் பேராசிரியராக ஓய்வு பெற்றார். 1991 ஆம் ஆண்டில் அமெரிக்க இயற்பியல் கழகத்தின் உறுப்பினராகத் தேர்ந்தெடுக்கப்பட்டார்.

1977 ஆம் ஆண்டில் ஜேம்ஸ் ஈ. குன், டேவிட் என். சிராம்மா ஆகியோருடன் இணைந்து  இவர் ஒரு கட்டுரையை வெளியிட்டார் , அதில் 4 எல்லியச்(He) செறிவுகள்,  முந்துபாழ் ஊடக அணுக்கருத் தொகுப்பு  ஆகிய உண்மைகளைப் பயன்படுத்தி, நியூட்ரினோ இனங்களின் எண்ணிக்கையில் ஒரு புதிய வரம்பை நிறுவினார் கட்டுரை முடிவுகள் " மொத்த  அடர்  இலெப்டான்களின் எண்ணிக்கை 5 க்கும் குறைவாகவோ அல்லது சமமாகவோ இருக்க வேண்டும் " என்பதைக் காட்டின. அண்டவியல் பற்றிய உண்மைகள் வழி துகள் இயற்பியலை முதன்முதலில் கட்டுப்படுத்தியவற்றில் இதுவும் ஒன்றாகும்.

1980 ஆம் ஆண்டு ஈர்ப்பு ஆராய்ச்சி அறக்கட்டளை கட்டுரைப் போட்டியிலபிவரும் சிராமும் முதல் பரிசைப் பெற்றனர் , இது மிகப்பெரிய நியூட்ரினோக்கள் ஆட்சி செலுத்தும் ஒரு கற்பனையான  அண்டத்தைப் பகுப்பாய்வு செய்தது. அவர்களின் கட்டுரை பேரியோனிக் அல்லாத துகள்கள் ஆட்சி செலுத்தும்  அண்டத்திற்கான தொடக்க கால முன்மொழிவுகளில் ஒன்றாகும். டேவிடு சிராம் மைக்கேல் டர்னர் கீத் ஆலிவ் மற்றும் டெரன்ஸ் பி. வாக்கர் ஆகியோருடன் இணைந்து இவர்  அண்டத்தின் பேரியான் அடர்த்தி, இன்னும்பிற கட்டுப்படுத்தப்பட்ட துகள் பண்புகள் பற்றிய துல்லியமான மதிப்பீடுகளைப் பெற்றார். 1980 களிலும் மற்றும் 1990 களிலும்  அண்டத்தின் பேரியான் அடர்த்திக்கான துல்லியமான மதிப்பை முன்னறிவிக்கும் மிகவும் மேற்கோள் காட்டப்பட்ட ஆவணங்களின் தொடரை அவர்கள் எழுதினர். அவர்களின் கணிப்பு சி. எம். பி அளவீடுகளால் உறுதிப்படுத்தப்பட்டது.

1984 ஆம் ஆண்டில் மைக்கேல் தர்னர்,  இலாரன்சு கிராசு ஆகியோருடன்  இணைந்து இவர் சுழியல்லாத அண்டவியல் மாறிலி என்ற கருத்தை மீண்டும் அறிமுகப்படுத்தி அண்டவியல் தொடர்பான பல சிக்கல்களை தீர்க்க முடியும் என்று பரிந்துரைத்தார்.

## மேற்கோள்கள்

## வெளி இணைப்புகள்
*
*
*

பகுப்பு:அமெரிக்க அண்டவியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:2017 இறப்புகள்
பகுப்பு:1941 பிறப்புகள்
பகுப்பு:அமெரிக்க வானியலாளர்கள்
பகுப்பு:அண்டவியலாளர்கள்
ஆண்ட்ரியா ஐவரி

**ஆண்ட்ரியா ஐவரி**  (Andrea Ivory) அமெரிக்காவைச் சேர்ந்த ஒரு கல்வியாளர் ஆவார்.  பெண்களுக்கான மார்பகப் புற்றுநோய் விழிப்புணர்வு மற்றும் இதய ஆரோக்கியத்திற்கான விருது பெற்ற ஊக்குவிப்பாளராக செயல்பட்டு வருகிறார்.

## பெண்களின் மார்பக மற்றும் இதய முயற்சி
ஐவரிக்கு 2004 ஆம் ஆண்டில் மார்பக புற்றுநோய் இருப்பது கண்டறியப்பட்டது. சிகிச்சை பெற்று பூரண குணமடைந்த பிறகு தன்னைப் போன்ற பெண்களுக்கு இவர் உதவ விரும்பினார்.  இதற்காக பெண்கள் மார்பகப்புற்று நோய்  மற்றும் இதய முன்முயற்சி என்ற அமைப்பை  2005 ஆம் ஆண்டில் ஐவரி நிறுவினார்.  இந்த அமைப்பு மார்பகப் புற்றுநோய் மற்றும் இதய நோய்களை முன்கூட்டியே கண்டறிதல் மற்றும் சிகிச்சையை ஊக்குவித்தலை  நோக்கமாகக் கொண்டிருந்தது.  குறிப்பாக சமூக பொருளாதார ரீதியாக பின்தங்கிய அமெரிக்க பெண்களிடையே கவனம் செலுத்தியது.

2006 ஆம் ஆண்டில் தொடங்கப்பட்ட இந்த அமைப்பின் முதல்  பிரச்சாரத்தின் போது, பிரதிநிதிகள் தெற்கு புளோரிடாவில் 70,000 வீடுகளில் வீடு வீடாக பிரச்சாரம் செய்தனர். மற்ற சுற்றுப்புறங்களில் வசிக்கும் பெண்களுக்கு இந்த அமைப்பு  பரிந்துரைகளை வழங்குகிறது. ஒவ்வொரு ஆண்டும் அமைப்பின் மூலம் ஆபத்தில் இருக்கும் 500 பேருக்கும் மேற்பட்ட பெண்கள் சேவைகளைப் பெறுகின்றனர்.

2013 ஆம் ஆண்டில், பெண்களின் மார்பக மற்றும் இதய முன்முயற்சி அமைப்பு இதய நோய் மற்றும் மார்பக புற்றுநோயின் சிக்கல்களைச் சமாளிக்கத் தொடங்கியது.  அமைப்பினர் வீடு வீடாகச் சென்று விழிப்புணர்வு மற்றும் கல்வியை அளித்தனர்.  ஊட்டச்சத்து வகுப்புகள் மற்றும் செயல்முறை  அமர்வுகள் நடத்தப்பட்டன. பெண்களுக்கு மார்பகப் புற்றுநோய் பரிசோதனை மற்றும் பராமரிப்பு ஒருங்கிணைப்பு ஆகியவற்றை வழங்கினர்.

மியாமி-டேட் மாகாணத்தில்  உள்ள இயாக்சன் சுகாதார மையத்துடன்  இணைந்து மேமோகிராம்கள், கொழுப்பு சோதனைகள் மற்றும் இரத்த அழுத்த பரிசோதனைகளை இவ்வமைப்பினர் மேற்கொள்கின்றனர்.

## கல்வி மற்றும் தொழில்
2013 ஆம் ஆண்டில் ஐவரி பாரி பல்கலைக்கழகத்தின் தொழில்முறை மற்றும் தொழில் கல்விப் பள்ளியில் இருந்து குறிப்பிடத்தக்க முன்னாள் மாணவராக இவர்  பட்டம் பெற்றார். பெண்கள் மார்பகப்புற்று நோய்  மற்றும் இதய முன்முயற்சி என்ற அமைப்பை நிறுவியதைத்  தவிர, ஐவரி அமெரிக்க புற்றுநோய் சங்கத்தின்  2 ஆவது உச்சி மாநாடு மற்றும் வாசிங்டன், டிசி யில்  அமைந்துள்ள தேசிய மார்பக புற்றுநோய் கூட்டணியின் வழிகாட்டல்  மாநாடுகளில் ஒரு பிரதிநிதியாகவும் இவர் இருந்துள்ளார்.

## விருதுகள்
சி.என்.என். அமைப்பின் 10 சிறந்த பெண்மணிகள் பட்டியலில் ஒருவராகத் ஐவரி தேர்ந்தெடுக்கப்பட்டார்.   இராபர்ட்டு வுட் இயான்சன் அறக்கட்டளையின் சமூக நலத் தலைவர் விருது வழங்கப்பட்டும் சிறப்பிக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:அமெரிக்கப் பெண்கள்
பகுப்பு:செயற்பாட்டாளர்கள்
சங்கமகிராமம்

**சங்கமகிராமம்** (*Sangamagrama*), இந்தியாவின் கேரளா மாநிலத்தின் திருச்சூர் மாவட்டத்தில் உள்ள சிற்றூர் ஆகும். இதனருகே உள்ள மணவளச்சேரியில் கூடல்மாணிக்கம் கோயில் உள்ளது.  இரிஞ்ஞாலகுடா நகராட்சிக்கு கிழக்கே 9.6 கிலோ மீட்டர் தொலைவில் அமைந்த சங்கமகிராமத்தில் முன்னர் அந்தணர்கள் அதிகம் வாழ்ந்தனர். அதில் சங்கமகிராம மாதவன் என்பவர் கணிதவியல் மற்றும் வானியலில் பிரபலமானவர் ஆவார். சங்கமகிராம மாதவன் *கேரளாவில் வானவியல் மற்றும் கணிதவியல் பள்ளியை* நிறுவியனார். சங்கமகிராமத்தில் வாழ்ந்த *நாராயணன் மிஸ்ரா* என்பவர் *வதூல கிரகாய ஆகம விருத்தி ரகஸ்யம்* எனும் நூலை இயற்றியுள்ளார்.

## இதனையும் காண்க
* சங்கமகிராம மாதவன்
## மேற்கோள்கள்

பகுப்பு:திருச்சூர் மாவட்டத்தில் உள்ள ஊர்களும் நகரங்களும்
திருப்பரங்குன்றம் குருநாத சுவாமி கோயில்

**திருப்பரங்குன்றம் குருநாத சுவாமி கோயில்** என்பது தமிழ்நாடு மாநிலத்தில் மதுரை மாவட்டத்தின் திருப்பரங்குன்றம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலானது, திருப்பரங்குன்றம் சுப்பிரமணியர் கோயிலின் ஓர் உபகோயிலாகும்.

கடல் மட்டத்திலிருந்து சுமார் 193 மீட்டர் உயரத்தில் அமைந்துள்ள திருப்பரங்குன்றம் குருநாத சுவாமி கோயிலின் புவியியல் ஆள்கூறுகள், ஆகும்.

இக்கோயிலில் மூலவர் குருநாத சுவாமி மற்றும் தாயார் அங்காள பரமேசுவரி ஆவர். விநாயகர், முருகன், நந்தி, அக்னிவீரபத்திரர், சப்த கன்னியர், கிராம தேவதைகளான இருளப்ப சுவாமி, சங்கிலி கருப்பண்ணசாமி, பெரிய கருப்பண்ணசாமி, மாயாண்டி சுவாமி, சப்பாணி சுவாமி, பேச்சியம்மன், இராக்காயி அம்மன் ஆகியோர் இக்கோயிலில் அருள்பாலிக்கின்றனர்.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
## மேற்கோள்கள்

## வெளி இணைப்புகள்
* GeoHack - திருப்பரங்குன்றம் குருநாத சுவாமி கோயில்

பகுப்பு:மதுரை மாவட்டத்திலுள்ள சிவன் கோயில்கள்
சங்கமகிராம மாதவன்

**[[சங்கமகிராமம்|சங்கமகிராம]] மாதவன்**(பிறப்பு:கிபி 1340 -இறப்பு:1425) தற்கால இந்தியாவின் கேரளா மாநிலத்தின் திருச்சூர் மாவட்டத்தில் உள்ள இரிஞ்ஞாலகுடா நகரத்திற்கு 10 கிலோ மீட்டர் தொலைவில் உள்ள சங்கமகிராமம்|சங்கமகிராமத்தில்]] அந்தணர் குலத்தில் பிறந்தவர்.   இவரின் இயற்பெயர் *இறைஞ்சாதப்பிள்ளி மாதவன் நம்பூதிரி*. இவர் சஙகமகிராமத்தில் பிறந்ததால் இவரை சங்கமகிராம மாதவன் என்பவர். இவர் கணிதவியலில்  மற்றும் வானவியலில் பல கண்டிப்புகளை நிகழ்த்தியவர். மேலும் மாதவன் வடிவவியலில் வல்லவர். இவரை *கோள் வித்துவான்* என்ற பெயர் பெற்றவர். கிபி 1236, 1276, 1354, 1396, 1398, 1418 ஆகிய ஆண்டுகளில் புதன், செவ்வாய், வெள்ளி, வியாழன் மற்றும் சனி ஆகிய கோள்கள் இருந்த நிலை என்ன என்றும் மாதவன் கணக்கிட்டுள்ளார். வானத்தை கவனிப்பதற்கான எந்த அமைப்புகளும் உருவாகாத நேரத்தில் மாதவன் இந்த திருப்புமுனையை ஏற்படுத்தினார்.

அவரது முக்கியமான கண்டுபிடிப்புகள் இயற்கணித முக்கோணவியலின் விரிவாக்கமான அடுக்குத் தொடர், முக்கோணவியல் சார்புகள் மற்றும் நேர்மாறு முக்கோணவியல் சார்புகள் மற்றும் பை மற்றும் நுண்கணிதம் ஆகியவற்றின் சரியான மதிப்பீடுகளை கண்டறிந்தவர். இவரது  இக்கணிதக் கண்டுபிடிப்புகள் பின்னாளில் இந்தியா மற்றும் மேற்குலகில் அறிவியல் வளர்ச்சிக்கு உதவின. அவர் கேரளாவில் வானவியல் மற்றும் கணிதத்தின் நிறுவனராகக் கருதப்படுகிறார். மேற்கத்திய அறிஞர்கள் இவரது கணிதக் கண்டுபிடிப்புகளை உருவாக்குவதற்கு இரண்டு நூற்றாண்டுகளுக்கு முன்பே எல்லையற்ற தொடர்களைப் பயன்படுத்தி கணித முறைகளைக் கண்டுபிடித்தார். சங்கமகிராம மாதவன் நம்பூதிரி, எல்லையற்ற தொடர்களைப் பயன்படுத்தி ஒரு வட்டத்தின் சுற்றளவைக் கண்டறியும் முறையை உலகில் முதன்முதலில் உருவாக்கினார். மூன்று நூற்றாண்டுகளுக்குப் பிறகுதான் மேற்கத்திய அறிஞர்களான ஜேம்ஸ் கிரிகோரி, லீப்னிஸ், லம்பேர்ட் போன்றோர் இதே முறையின் மூலம் சுற்றளவை நிர்ணயிக்கும் முறையைக் கண்டுபிடித்தனர். இருப்பினும் இந்த கண்டுபிடிப்புக்கான பெருமை இன்னும் கிரிகோரி மற்றும் அவரது சகாக்களுக்கு சொந்தமான உள்ளது.

## படைப்புகள்
பிற்கால இந்தியக் கணிதத்திற்கு வழிகாட்டியாக அமைந்த பல பங்களிப்புகளை மாதவன் செய்தார். ஒவ்வொரு நேரத்திலும் சந்திரன் மற்றும் நட்சத்திரங்களின் நிலைகளைத் துல்லியமாகக் கணக்கிடும் முறையை மாதவன் கண்டுபிடித்தார்.
* கிபி 1400ல் சந்திரனின் நிலையை தீர்மானிக்க ஒரு கணித முறைக்கு இவர் இயற்றிய நூல்  *வேணு ஆரோஹனம்* மற்றும் *ஸ்புட சந்திராபதி* ஆகும். 
* 'கோலவாதம்* (Golavāda), *மத்தியாமனாயபிரகாரம் (Madhyāmanayanaprakāra),
* லக்னபிரகரணம், மஹாஞானயனத்தின் படி, மத்யமநயனத்தின் படி, அகனிதம், அகனித பஞ்சாங்கம் மற்றும் அகனித கிரஹாசாரம் ஆகியவை மாதவனால் இயற்றப்பட்டதாக நம்பப்படும் மற்ற படைப்புகள்.

லக்னப்பிரகரணம் எனும் நூல் இரிங்கலக்குடா புனித ஜோசப் கல்லூரியின் தொல்லியல் ஆய்வு மையத்தால் கண்டுபிடிக்கப்பட்டு வெளியிடப்பட்டுள்ளது. இது சங்கம்கிராமாதவனின் வாழ்க்கையும் பங்களிப்பும் என்ற ஆய்வுத் திட்டத்தின் ஒரு பகுதியாக வெளியிடப்பட்டது.
## மேற்கோள்கள்

## வெளி இணைப்புகள்
* Biography on MacTutor

பகுப்பு:இந்தியக் கணிதவியலாளர்கள்
பகுப்பு:திருச்சூர் மாவட்ட மக்கள்
பகுப்பு:14-ஆம் நூற்றாண்டு மக்கள்
பகுப்பு:15-ஆம் நூற்றாண்டு மக்கள்
பகுப்பு:மலையாள மக்கள்
பகுப்பு:இந்திய வானியலாளர்கள்
பகுப்பு:மலையாள கணிதவியலாளர்கள்
மிலாரைட்டு

**மிலாரைட்டு** (*Milarite*) என்பது பெரைல் எனப்படும் ஓர் அரிய பெரிலியம் அலுமினியம் சிலிக்கேட்டு வகை கனிமமாகும்.  மிகவும் அரிய கனிமக் குழுவாக கருதப்படும் ஓசுமிலைட்டு குழுவில் இது உறுப்பினராக உள்ளது. மிலாரைட்டு கனிமத்தின் படிகங்கள் பொதுவாக பச்சை அல்லது மஞ்சள் நிறத்தில் தோன்றுகின்றன.   கனிமவியலாளர் வால் மிலரின் பெயர் கனிமத்திற்கு சூட்டப்பட்டுள்ளது. 

## தோற்றம்
மிலாரைட்டு கனிமம் சுவிட்சர்லாந்து, பிரேசில், மெக்சிகோ, சீனா, நமீபியா மற்றும் அமெரிக்கா போன்ற நாடுகளில் கிடைக்கிறது.
 
பெருமலை, பனியாறு ஆகியவற்றின் பிளவுகளிலும் செனோலித்து கனிமப் பளிங்குகளிலும் மினாரைட்டு காணப்படுகிறது.

## மேற்கோள்கள்

பகுப்பு:பெரிலியம் கனிமங்கள்
பகுப்பு:கனிமங்கள்
கப்பால்துர்கா

**கப்பால்துர்கா**  (Kabbaldurga) என்பது கர்நாடகாவின் ராமநகரா மாவட்டத்தில் அமைந்துள்ள ஒரு பாழடைந்த கோட்டையாகும். பெங்களூரிலிருந்து 75 கிலோமீட்டர்  தொலைவில்  இக்கோட்டை உள்ளது.  18ஆம் நூற்றாண்டைச் சேர்ந்த  மராட்டியத் தலைவரான முராரி ராவ் கோர்படே  ஐதர் அலியால் தோற்கடிக்கப்பட்டு இக்கோட்டையில் வைக்கப்பட்டிருந்தார். இந்தியாவின் ஆந்திரப் பிரதேச மாநிலத்தின் அனந்தபூர் மாவட்டத்தில்  இருந்த கூட்டி  நகரத்தை கோர்படே தன்  கட்டுப்பட்டில் வைத்திருந்தார்.  கிபி 1776 ஆம் ஆண்டில் ஐதர் அலி இவரை தோற்கடித்தார்.  கோர்படே  இறக்கும் வரை கபால்துர்கா கோட்டையில் வைக்கப்பட்டார். முராரி ராவ் சரணடைந்ததால் தனது குடும்ப உறுப்பினர்களுடன் இந்தக் கோட்டைக்குள் அனுப்பப்பட்டார். பிரித்தானிய பேரரசின் போது குற்றவாளிகள் இந்த கோட்டை உச்சியிலிருந்து தண்டனையாக தூக்கி எறியப்பட்டனர். இது பெங்களூருக்கு அருகில் இருப்பதால், இது ஒரு விருப்பமான மலையேற்ற இடமாக உள்ளது. ஒப்பீட்டளவில் எளிதான மலையேற்றமாகவும்  இரவு மலையேற்றமாகவும்  தனியார் குழுக்களால் மேற்கொள்ளப்படுகிறது. கோட்டையின் உச்சியில் உள்ள பழைய மற்றும் இடிந்து விழும் கட்டிடங்கள் சிறை, காவல்படை, வெடிமருந்து சேமிப்பு கிடங்கு ஆகியவற்றைக் குறிக்கின்றன மற்றும் பீமலில்ங்கேசுவரா மற்றும் கபாலம்மா கோவிலின் சிறிய கோயில்கள் இங்குள்ளன.

## மேற்கோள்கள்

பகுப்பு:பெங்களூர் ஊரக மாவட்டம்
பகுப்பு:கருநாடகக் கோட்டைகள்
ஜார்ஜ் சி. மெக்விட்டி

thumb|ஜார்ஜ் மெக்விட்டி உருவப்படம்
**ஜார்ஜ் குன்லிப் மெக்விட்டி(George Cunliffe McVittie)** FRSE   (1904 - 1988) ஒரு பிரித்தானியக் கணிதவியலாளரும் அண்டவியலாளரும் ஆவார். கதிரலை வானியலுக்கான அவரது பங்களிப்புகளுக்காக அவர் மிகவும்  பெயர்பெற்றார்.

## வாழ்க்கை.
மெக்விட்டி 1904 ஆம் ஆண்டு ஜூன் 5 ஆம் தேதி துருக்கியில் உள்ள சுமிர்னாவில் பிறந்தார் , அங்கு அவரின் தந்தை பிராங்க் எசு. மெக்விட்டீ ஒரு வணிகர். அவரது தாயார் எமிலி கரோலின் வெபர் கிரேக்கத்தில் வசித்து வந்தார் , ஆனால் பிரித்தானியக்  கால்வழியைச் சேர்ந்தவர். ஜார்ஜ் பிரெஞ்சு, ஆங்கிலம் ஆகிய இருமொழிகளிலிலும் வளர்ந்தார்.

1923 முதல் எடின்பர்க் பல்கலைக்கழகத்தில் கணிதமும்  இயற்பியலும் பயின்றார். பின்னர் அவர் கேம்பிரிட்ஜ் கிறிஸ்து கல்லூரிக்குச் சென்றார் , அங்கு அவர் பேராசிரியர் ஆர்த்தர் எடிங்டனின் கீழ் முனைவர் பட்டம் பெற்றார். 1930 முதல் 1934 வரை  இலீட்சு பல்கலைக்கழகத்தில் உதவி விரிவுரையாளராகவும் , 1933 முதல் 1933 வரை எடின்பர்க் பல்கலைக்கழகத்தில் விரிவுரையாளாகவும் , 1936 முதல் 1958 வரை  இலண்டன் கிங்சு கல்லூரி பல்கலைக்கழகத்திலசூயர் விரிவுரையாளராகவும் இருந்தார். 1933 இல்   அரசு வானியல் கழகத்தின் உறுப்பினராகத் தேர்ந்தெடுக்கப்பட்டார்.  இரண்டாம் உலகப் போரின் போது அவர் வானிலையியலில்  பணியாற்றினார் , இது வானிலை ஆய்வு வெளியீடுகளுக்கும் வழிவகுத்தது.

1943 ஆம் ஆண்டில் அவர் எடின்பர்கு அரசு கழகத்தின்  ஆய்வுறுப்பினராசுத் தேர்ந்தெடுக்கப்பட்டார். டேவிடு கிப்,  ஐவர் எதரிங்டன்,  இராபர்ட் சுலாப், அலெக்சாந்தர் ஐத்கன் ஆகியோர்  இவரை முன்மொழிந்தனர்.  1948 முதல் இலண்டன் அரசி மேரி கல்லூரியில் பேராசிரியராக இருந்தார்.

பின்னர் 1952 முதல் 1972 வரை அமெரிக்காவில் அர்பானா - சாம்பெயின் இல் உள்ள இல்லினாய்சு பல்கலைக்கழகத்தில்  பேராசிரியராகப் பணியாற்றினார் , அங்கு அவர் ஒரு சிறிய வானியல் துறையை உருவாக்கினார். இது நாட்டின் முன்னணி வானியல் துறைகளில் ஒன்றாகும். 1962 மற்றும் 1970 ஆம் ஆண்டுகளில் அவருக்கு குகென்கெய்ம்  ஆய்வுநல்கைகள் வழங்கப்பட்டன.   அவரது நிர்வாகத் திறனால்  இவர் அமெரிக்க வானியல் கழகத்தின் செயலாளராக ஆனார்.

1972 முதல் 1988 வரை கேன்டர்பரியில் உள்ள கென்ட் பல்கலைக்கழகத்தில் தகைமைப் பேராசிரியராகப் பணியாற்றினார் , அங்கு 1985 இல் தகைமை முனைவர் பட்டம் பெற்றார்.

அவர் 1988 மார்ச் 8 அன்று கேன்டர்பரியில் காலமானார்.

## புகழ்மரபு
2417 **மெக்விட்டி** என்ற சிறுகோள் அவரது நினைவாகப் பெயரிடப்பட்டது.  மிச்சிகனில் உள்ள திரெய்தன் பிளைன்சில் உள்ள ஜார்ஜ் சி. மெக்விட்டி தொடக்கப்பள்ளியும் அவரது நினைவாகப் பெயரிடப்பட்டது.

## குடும்பம்.
1934 ஆம் ஆண்டில் மெக்விட்டி ஜான் சுட்டிராங் ,FRSE(1868 - 45). இன் மகளான மில்ட்ரெடு பாண்டு சுட்டிராங்கை மணந்தார் (1906 - 85)

## வெளியீடுகள்

* *அண்டவியல் கோட்பாடு* (1937) (2வது பதிப்பு 1949)
* *பொது சார்பியலும் அண்டவியலும்* (1956) (2வது பதிப்பு 1965)
* *அண்டவியலில் உண்மையும் கோட்பாடும்* (1961)

## பிற இணைப்புகள்
MAH Maccallum:Gorge Cunliffe McVittie (1904 - 1988மரசு வானியல் கழகத்தின் காலாண்டு இதழ் தொகுதி 30 1989 pp 119 – 122

## மேற்கோள்கள்

## வெளி இணைப்புகள்
* 
* Veröffentlichungen von G.C. McVittie im Astrophysics Data System
* Nachrufe auf G.C. McVittie im Astrophysics Data System

பகுப்பு:எடின்பரோ பல்கலைக்கழக முன்னாள் மாணவர்கள்
பகுப்பு:பிரித்தானிய அண்டவியலாளர்கள்
பகுப்பு:1988 இறப்புகள்
பகுப்பு:1904 பிறப்புகள்
பகுப்பு:அண்டவியலாளர்கள்
பகுப்பு:பிரித்தானிய இயற்பியலாளர்கள்
கற்றலான் நிலப்படம்

thumb|கற்றலான் நிலப்படம், 1375
வலது|thumb|ஒரு திசை காட்டி முதன் முதலில் ஒரு நிலப்படத்தில் பயன்படுத்தப்பட்டது இதில் தான்
**கற்றலான் நிலப்படம்** (Catalan Atlas) என்பது நடுக் காலத்தில் உருவாக்கப்பட்ட உலக வரைபடம் ஆகும். இது 1375ஆம் ஆண்டு உருவாக்கப்பட்டது. கற்றலேனிய மொழியில் நடுக் காலத்தில் தயாரிக்கப்பட்ட மிக முக்கியமான வரைபடமாக இது குறிப்பிடப்பட்டுள்ளது. "நடுக்கால நிலப்பட உருவாக்கத்தின் உச்ச நிலையாகவும்" இது குறிப்பிடப்படுகிறது.

## மேற்கோள்கள்

பகுப்பு:நிலப்படங்கள்
சுங்கர் மக்கள்

**சுங்கர் மக்கள்** (Dzungar people) என்பவர் 17 மற்றும் 18ஆம் நூற்றாண்டுகளில் சுங்கர் கானரசை உருவாக்கி, பேணி வந்த பல்வேறு மங்கோலிய ஒயிரட் பழங்குடியினங்கள் ஆவர். *சூன் கர்* என்ற மங்கோலிய சொற்களுக்கு "இடது கை" என்று பொருள். வரலாற்று ரீதியாக, நான்கு ஒயிரட் கூட்டமைப்பின் முக்கியமான பழங்குடியினங்களில் ஒருவராக இவர்கள் திகழ்ந்தனர்.

## மேற்கோள்கள்

பகுப்பு:Webarchive template wayback links
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:ஒயிரட்கள்
முகலாய மக்கள்

**முகலாயர்கள்** (Mughals) எனப்படுவர் தற்கால வட இந்தியா, பாக்கித்தான் மற்றும் வங்காள தேசத்தில் உள்ள ஒரு குறிப்பிடத்தக்க எண்ணிக்கையிலான, கலாச்சார ரீதியாக தொடர்புடைய இந்தோ-துருக்கிய மக்களின் இனங்களாகும். இவர்கள் மொகுலாயர் என்றும் உச்சரிக்கப்படுகின்றனர். முகலாய இந்தியாவில் குடியமர்ந்த பல்வேறு நடு ஆசிய மங்கோலிய மற்றும் துருக்கிய பழங்குடியினங்கள், மற்றும் பாரசீகர்களில் இருந்து இவர்கள் தோன்றினர் என்று குறிப்பிடப்படுகிறது. *முகலாயர்* (அல்லது *மொகுலாயர்*) என்ற பாரசீக சொல்லின் பொருள் மங்கோலியர் என்பதாகும்.

## மேலும் காண்க

* துருக்கிய-மங்கோலிய கலாச்சாரம்

## மேற்கோள்கள்

பகுப்பு:இந்திய இனக்குழுக்கள்
பகுப்பு:பஞ்சாபி பழங்குடிகள்
பகுப்பு:மங்கோலிய மக்கள்
துத்தநாக ஆர்சனைடு

**துத்தநாக ஆர்சனைடு** (*Zinc arsenide*) என்பது Zn3As2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். துத்தநாகமும் ஆர்சனிக்கும் சேர்ந்து இந்த இருமச் சேர்மம் உருவாகிறது. சாம்பல் நிறத்தில் நாற்கோணக படிகங்களாக இது உருவாகிறது. துத்தநாக ஆர்சனைடு 1.0 எலக்ட்ரான் வோல்ட்டு ஆற்றல் இடைவெளியைக் கொண்ட ஒரு கனிம வேதியியல் குறைக்கடத்தி ஆகும்.

## தயாரிப்பு
துத்தநாகமும் ஆர்சனிக்கும் சேர்ந்து வினை புரிந்தால் துத்தநாக ஆர்சனைடு உருவாகும். 

:3 Zn  +  2 As   →   Zn3As2

## கட்டமைப்பு
அறை-வெப்பநிலை Zn3As2 நாற்கோண வடிவத்தைக் கொண்டுள்ளது. 190 °செல்சியசு வெப்பநிலையில்  வேறுபட்ட நாற்கோண கட்டமைப்பு நிலைக்கும் 651 °பாகை செல்சியசு வெப்பநிலையில் மூன்றாம் கட்ட கட்டமைப்பிற்கும் மாறுகிறது. அறை-வெப்பநிலை வடிவத்தில், துத்தநாக அணுக்கள் நாற்கோணத்தில் ஒருங்கிணைக்கப்படுகின்றன. ஆர்சனிக்கு அணுக்கள் சிதைந்த கனசதுரத்தின் முனைகளில் ஆறு துத்தநாக அணுக்களால் சூழப்பட்டுள்ளன. துத்தநாக ஆர்சனைடின் படிக அமைப்பு காட்மியம் ஆர்சனைடு (Cd3As2), துத்தநாக பாசுபைடு (Zn3P2) மற்றும் காட்மியம் பாசுபைடு (Cd3P2) ஆகியவற்றின் கட்டமைப்பை போலவே உள்ளது. Zn-Cd-P-As நாண்கிணைய அமைப்பில் இந்த சேர்மங்கள் முழு தொடர்ச்சியான திட-கரைசலை வெளிப்படுத்துகின்றன.

## எலக்ட்ரானிக் அமைப்பு
இதன் மிகக் குறைந்த நேரடி மற்றும் மறைமுக ஆற்றல் இடைவெளி  30 மெகாவோல்ட் அல்லது ஒன்றுக்கொன்று அவற்றினுள்ளே இருக்கும்.

## மேஏற்கோள்கள்

பகுப்பு:துத்தநாக சேர்மங்கள்
பகுப்பு:ஆர்சினைடுகள்
நோகை நாடோடிக் கூட்டம்

**நோகை நாடோடிக் கூட்டம்** (Nogai Horde) என்பது நோகை இனத்தவர்களால் தோற்றுவிக்கப்பட்ட ஒரு கூட்டமைப்பு ஆகும். இது பான்டிக்-காசுப்பியன் புல்வெளியை சுமார் 1500ஆம் ஆண்டு முதல் ஆக்கிரமித்திருந்தது. 17ஆம் நூற்றாண்டில் மேற்கு நோக்கி கல்மிக்குகளாலும், தெற்கு நோக்கி உருசியர்களாலும் இடம்பெற செய்ய வைக்கப்படும் வரை இது நீடித்திருந்தது. மங்குத் என்று அழைக்கப்பட்ட மங்கோலிய பழங்குடியினத்தவர் நோகை நாடோடிக் கூட்டத்தின் மையப் பகுதியை அமைத்திருந்தனர்.

13ஆம் நூற்றாண்டில் தங்க நாடோடிக் கூட்டத்தின் தலைவரான நோகை கான் பல்வேறு துருக்கிய பழங்குடியினங்களுடன் இந்த மங்குத்துகளின் ஓர் இராணுவத்தை உருவாக்கினார். இவர் செங்கிஸ் கானின் மகன் சூச்சியின் நேரடி வழித்தோன்றல் ஆவார். ஒரு நூற்றாண்டுக்கு பிறகு நோகைகளுக்கு எதிகு தலைமை தாங்கினார். இவர் மங்குத் வழித் தோன்றலைச் சேர்ந்த ஒரு தளபதி ஆவார். இவர் தாய் வழியில் சூச்சியின் வழித்தோன்றலாக இருந்தார். இவர் நோகை அரசமரபை தோற்றுவித்தார்.

## மேற்கோள்கள்

* துருக்கிய மக்கள் குழு

## குறிப்புகள்

பகுப்பு:கானரசுகள்
சிசிர் மாஞ்சா

**சிசிர் மாஞ்சா** (*Sisir Mancha*) என்பது இந்தியாவின் மேற்கு வங்க மாநிலம்  கொல்கத்தாவில் உள்ள ஆச்சார்யா சகதீசு சந்திர போசு சாலையில் அமைந்துள்ள ஓர் அரங்கம் ஆகும். இந்த அரங்கம் வங்காளி திரையரங்குகளுக்காக வழக்கமாக பயன்படுத்தப்படுகிறது. இரவீந்திர சதன்-நந்தன் வளாகத்திற்கு அருகில் சிசிர் மாஞ்சா அரங்கம் உள்ளது. வங்காள மொழி நாடக கலைஞர் சிசிர் குமார் பாதுரியின் நினைவாக இந்த அரங்கத்திற்கு சிசிர் மாஞ்சா எனப் பெயரிடப்பட்டது .  இது அரங்கம் 1978 ஆம் ஆண்டில்  நிறுவப்பட்டது.
 
## மேற்கோள்கள்

பகுப்பு:வங்காள மொழி
பகுப்பு:அரங்குகள்
பகுப்பு:மகிழ்கலை நிகழிடங்கள்
பகுப்பு:கொல்கத்தாவின் கட்டிடங்கள்
லால்தெங்கா

**லால்தெங்கா** (*Laldenga* (11 சூன் 1927 – 7 சூலை 1990), வடகிழக்கு இந்தியாவில் உள்ள மிசோரம் பகுதியில் பிரிவினைவாத மிசோ தேசிய முன்னணி அரசியல் கட்சியை நிறுவிய அரசியல்வாதி ஆவார். இவர் தனி மிசோரம் மாநிலத்தின்  மிசோரம் மாநிலத்தின் முதல் முதலமைச்சராக 1986 முதல் 1988 வரை பணியாற்றியவர்.

லால்தெங்கா துவக்கத்தில் இந்திய இராணுவத்தில் ஹவில்தார் பதவி வகித்தார். பின்னர் அசாம் மாகாண அரசில் எழுத்தராக பணியில் சேர்ந்தார். 1950களின் பிற்பகுதியில் மிசோரமில் ஏற்பட்ட மௌடம் எனும் மூங்கில் பூப்பால் ஏற்பட்ட பெரும் பஞ்சம் காரணமாக மிசோ மாவட்டம் பெரும்பாதிப்புக்கு உள்ளானது. இதனால் மக்கள் அரசுக்கு எதிராக கிளர்ச்சியைத் துவங்கினர். இதனால் லால்தெங்கா மிசோரம் பகுதியை, இந்தியாவிலிருந்து பிரித்து, தனி மிசோரம் நாட்டை உருவாக்க வேண்டி மிசோ தேசிய முன்னணி எனும் பிரிவினைவாத அமைப்பை நிறுவினார். 1986ம் ஆண்டில் மிசோரம் அமைதி ஒப்பந்தம் 1986 ஏற்பட்ட பிறகு லால்தெங்கா மிசோரம் மாநிலச் சட்டமன்றத்தின் முதல் முதலமைச்சரானார். லால்தெங்கா நுரையீரல் புற்று நோய் காரணமாக 1990ல் இலண்டனில் இறந்தார்.

## இதனையும் காண்க
* மிசோ தேசிய முன்னணியின் எழுச்சி
* மிசோ தேசிய முன்னணி
*  மிசோரம் அமைதி ஒப்பந்தம் 1986 
* மிசோரம் முதலமைச்சர்களின் பட்டியல்

## மேற்கோள்கள்

## மேலும் படிக்க
*Suhas Chatterjee (1994). *Making of Mizoram: Role of Laldenga*. M.D. Publications Pvt. Ltd, New Delhi. 

## வெளி இணைப்புகள்
*Feature on Laldenga in ''India Today''
*Photos of Laldenga's grave

பகுப்பு:1930 பிறப்புகள்
பகுப்பு:1990 இறப்புகள்
பகுப்பு:மிசோரம்
பகுப்பு:மிசோரம் முதலமைச்சர்கள்
மதுசூதன் மாஞ்சா

**மதுசூதன் மாஞ்சா** (*Madhusudan Mancha*) என்பது இந்தியாவின் மேற்கு வங்காள மாநிலம், கொல்கத்தா நகரத்திலுள்ள, தாகுரியா பகுதியில் அமைந்துள்ள ஓர் அரங்கமாகும். வங்காள மொழி கவிஞர் மைக்கேல் மதுசூதன் தத்தாவின் பெயரால் அரங்கம் அழைக்கப்படுகிறது. மேலும் இந்த அரங்கம் மேற்கு வங்காள அரசாங்கத்தின் தகவல் மற்றும் கலாச்சார விவகாரங்கள் துறையால் கட்டுப்படுத்தப்பட்டு நிர்வகிக்கப்படுகிறது. இந்த அரங்கம் தொடர்ந்து திரையரங்குகளுக்காகப் பயன்படுத்தப்படுகிறது. 1995 ஆம் ஆண்டு அக்டோபர் மாதம் 12 ஆம் நாளன்று மேற்கு வங்காள முதல்வராக இருந்த ஜோதி பாசுவால் திறந்து வைக்கப்பட்டது.
## மேற்கோள்கள்

பகுப்பு:கொல்கத்தாவின் கட்டிடங்கள்
பகுப்பு:மேற்கு வங்காளம்
பகுப்பு:இந்தியக் கட்டிடங்கள்
உக்கடம் இலட்சுமி நரசிம்ம சுவாமி கோயில்

**உக்கடம் இலட்சுமி நரசிம்ம சுவாமி கோயில்** என்பது தமிழ்நாடு மாநிலத்தில் கோயம்புத்தூர் மாவட்டத்தின் தெற்கு உக்கடம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயிலின் மூலவர் இலட்சுமி நரசிம்மர் ஆவார். தசாவதார புருஷர்களும், அஷ்ட இலட்சுமிகளும் இக்கோயிலில் அருள்பாலிக்கின்றனர்.

கடல் மட்டத்திலிருந்து சுமார் 456 மீட்டர் உயரத்தில் அமைந்துள்ள உக்கடம் இலட்சுமி நரசிம்ம சுவாமி கோயிலின் புவியியல் ஆள்கூறுகள், ஆகும்.

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - உக்கடம் இலட்சுமி நரசிம்ம சுவாமி கோயில் 

பகுப்பு:கோயம்புத்தூர் மாவட்டத்திலுள்ள பெருமாள் கோயில்கள்
இரும்பு(III) அயோடைடு

**இரும்பு(III) அயோடைடு**  (*Iron(III) iodide*) என்பது FeI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெப்ப இயக்கவியல் ரீதியாக இரும்பு(III) அயோடைடு நிலைப்புத்தன்மை அற்ற சேர்மம் என்பதால் தயாரிப்பது கடினமாகும். ஆயினும்கூட இரும்பு(III) அயோடைடை காற்று மற்றும் நீர் இல்லாத சூழ்நிலையில் சிறிய அளவில் தயாரிக்கிறார்கள்.

## தயாரிப்பு
இரும்பு(III) மற்றும் அயோடைடு ஆகியவை ஒடுக்க ஏற்ற வினைக்கு உட்படுகின்றன. இதில் Fe3+ அயனி Fe2+ அயனியாகவும்  I− I2 ஆகவும் ஆக்சிசனேற்றம்  செய்யப்படுகின்றன. இந்த வினையை தவிர்த்து விட்டு இரும்பு(III) அயோடைடை ஓர் ஒளி வேதியியல் வினை மூலம் தயாரிக்க முடியும். இரும்பு பெண்டகார்பனைல் ஆர்கான் முன்னிலையில் எக்சேனில் அதிகப்படியான அயோடினுடன் வினைபுரிந்து, கார்பன் மோனாக்சைடை வெளியிடுகிறது. சிக்கலான ஈரயோடோடெட்ராகார்பனைல் இரும்பு(II), Fe(CO)4I2 அணைவுச் சேர்மம் வெளிர் சிவப்பு கரைசலாக உருவாகிறது.

:Fe(CO)5 + I2 → Fe(CO)4I2 + CO

இந்த அணைவுச் சேர்மம் மேலும் அயோடின் மற்றும் ஒளியின் முன்னிலையில் −20 °செல்சியசு வெப்பநிலையில்  ஆக்சிசனேற்ற ஒளிச்சேர்க்கைக்கு உட்படுகிறது. மேலும் கார்பன் மோனாக்சைடு உருவாகும்போது FeI3 இன் கருப்புப் படலம் ஒரு படிவாகப் படிகிறது.

:Fe(CO)4I2 + ½I2 + *hν* → FeI3 + 4CO 

## வினைகள்
இரும்பு(III) அயோடைடு ஒளி-தூண்டப்பட்ட சிதைவுக்கு ஆட்பட்டு இரும்பு(II) அயோடைடு மற்றும் அயோடின் ஆகியனவாக மாற வாய்ப்புள்ளது.

:FeI3 + *hν* → FeI2 + ½I2

டெட்ரா ஐதரோபியூரான், அசிட்டோநைட்ரைல், பிரிடின்  மற்றும் நீர் போன்ற வழங்கும் கரைப்பான்கள் இந்த வினையை ஊக்குவிக்கின்றன: இரும்பு(III) அயோடைடு அதிக அளவில் நீருறிஞ்சும் ஒரு சேர்மமாகும். இது இருகுளோரோமெத்தேனில் சிறிதளவு கரையும். இது அயோடைடுடன் வினைபுரிந்து டெட்ரா அயோடோபெரேட்டு அயனியைக் கொடுக்கிறது.

:FeI3 + I− → FeI4−

இரும்பு(III) அயோடைடு, சில அல்கைல் குளோரைடுகளுடன் ஈந்தணைவிப் பரிமாற்றம் அல்லது அணுத்திரளிடை மாற்ற வினை மூலம் இரும்பு(III) குளோரைடு மற்றும் அதனுடன் தொடர்புடைய ஆல்கைல் அயோடைடுகளை உருவாக்குகிறது.

:FeI3 + 3 RCl ⇌ FeCl3 + 3 RI

FeI3 இன் கூட்டுவிளைபொருள்கள் நன்கு அறியப்பட்டவையாகும். தயோயூரியாவின் முன்னிலையில் FeI2 மற்றும் I2 சேர்மங்களிலிருந்து ஆரஞ்சு நிற அணைவுச் சேர்மத்தை தயாரிக்கலாம். இரும்புத் தூள் அயோடின் கொண்ட ஈந்தணைவிகளுடன் வினைபுரிந்து பெரிக் அயோடைடு கூட்டுசேர் பொருட்களையும் தருகிறது.

## இதையும் காண்க
*இரும்பு(II) அயோடைடு

## மேற்கோள்கள்

பகுப்பு:இரும்பு(III) சேர்மங்கள்
பகுப்பு:அயோடைடுகள்
முகம்மது சாய்பானி

**முகம்மது சாய்பானி கான்** (Muhammad Shaybani Khan) (அண். 1451 - 2 திசம்பர் 1510) என்பவர் ஓர் உசுப்பெக்கிய தலைவர் ஆவார். இவரது இயற்பெயர் "சிபக்" ஆகும் இதன் பொருள் "மருக்கொழுந்து" அல்லது "எரிமலைக் குழம்பால் உருவான கண்ணாடி" ஆகும். இவர் பல்வேறு உசுப்பெக்கிய பழங்குடியினங்களை ஒன்றிணைத்து திரான்சாக்சியானாவில் அவர்களின் முன்னேற்றத்திற்கான அடித்தளத்தையும், புகாரா கானரசின் நிறுவுதலுக்குமான அடித்தளத்தையும் அமைத்தார். செங்கிஸ் கானின் மூத்த மகன் சூச்சியின் ஐந்தாம் மகன் சிபனின் நேரடி வழித்தோன்றல் ஆவார். இதனால் இவர் சாய்பானி குடும்பத்தைச் சேர்ந்தவர் ஆவார். இவர் ஷா புதக்கின் மகன் ஆவார். இவ்வாறாக உசுப்பெக்கிய படையெடுப்பாளர் அபுல் கய்ர் கானின் பேரனாக இவர் திகழ்கிறார்.

## மேற்கோள்கள்

பகுப்பு:போர்சிசின்
பகுப்பு:1510 இறப்புகள்
பகுப்பு:1450கள் பிறப்புகள்
பொட்டாசியம் இருதயோபெரேட்டு

**பொட்டாசியம் இருதயோபெரேட்டு**  (*Potassium dithioferrate*)  KFeS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஊதா நிறத்தில் திண்மமாகக் காணப்படும் இச்சேர்மம் நீரில் கரையாது. இதன் வேதியியல் கட்டமைப்பைப் பொறுத்தவரை, பொட்டாசியம் இருதயோபெரேட்டின் கட்டமைப்பில் விளிம்பில் பகிரப்பட்ட எதிர்மின் அயனி FeS4 நான்முகிகள் எல்லையற்ற சங்கிலிகளைக் கொண்டுள்ளன. இந்த சங்கிலிகள் பொட்டாசியம் அயனிகளுடன் தொடர்பு கொண்டுள்ளன. இவை MFe2S3 (M = K, Rb, Cs) வாய்ப்பாட்டைக் கொண்ட ஒரு பரிமாணப் பொருட்களின் தொடர்புடைய குடும்பமாகும். இந்த கலப்பு-இணைதிற சேர்மங்கள் கனிமம் ராசுவுமைட்டு மூலம் குறிப்பிடப்படுகின்றன.

இரும்புத் தூள், கந்தகம் மற்றும் பொட்டாசியம் கார்பனேட்டு ஆகியவற்றை 900 பாகை செல்சியஸ் வெப்பநிலையில் சூடாக்குவதன் மூலம் பொட்டாசியம் இருதயோபெரேட்டு தயாரிக்கப்படுகிறது. தரப்படுத்தப்பட்ட விகிதவியல் அளவுகளின்படி இந்த வினை பொட்டாசியம் சல்பேட்டை தயாரிப்பதற்குமான வினையாக முன்மொழியப்பட்டது.:

:6Fe + 13S  + 4K2CO3  →   6KFeS2  +  K2SO4  + 4CO2

## மேற்கோள்கள்


பகுப்பு:இரும்பு சேர்மங்கள்
பகுப்பு:சல்பைடுகள்
புரூசு வின்சுட்டைன்

**புரூசு வின்சுட்டைன்** *(Bruce Winstein)* (செப்டம்பர் 25,1943 - பிப்ரவரி 28,2011) ஒரு சோதனை இயற்பியலாளரும் அண்டவியலாளரும் ஆவார் , அவர் அடிப்படை துகள் இயற்பியலில் தனது தொடக்கப் பணிக்காக குறிப்பிடப்படுகிறார் , குறிப்பாக, துகள்கள், அவற்றின் எதிர் துகள்களுக்கு இடையிலான  சமச்சீரற்ற தன்மையை நிறுவுவதற்கான வேலைக்காகக் குறிப்பிடப்படுகிறார். அவரது தொழில் வாழ்க்கையின் பிற்பகுதியில் , நுண்ணலை பின்னணி கதிர்வீச்சின் முனைமையை அளவிடும் செய்முறை அண்டவியலில் பணியாற்றினார் , அதன் பண்புகள் தொடக்க கால  அண்டத்திற்கு முந்தையவை.

## தொழில் வாழ்க்கை
செய்முறை அடிப்படை துகள் இயற்பியலில் ஒரு புகழ்பெற்ற தொடக்க வாழ்க்கைக்குப் பிறகு , வின்சுட்டைன் பிரின்சுட்டனில்  ஓராண்டுக்குக் குகென்கெய்ம்  ஆய்வுறுப்பினராக, பொதுவாக வானியற்பியலும் குறிப்பாக, நுண்ணலைப் பின்னணிக் கதிர்வீச்சும் பற்றிப் படித்தார். பின்னர் அவர் சிகாகோ பல்கலைக்கழகத்தில் இயற்பியலில் சாமுவேல் கே. அலிசன் கட்டில் பேராசிரியராகத் தனது பதவிக்கு திரும்பினார் , அங்கு அவர் அதன் NSF இயற்பியல் எல்லைப்புற மையத்தை அண்டவியல் இயற்பியலுக்காக நிறுவினார்.

1999 ஆம் ஆண்டில் , அவர் பெர்மி ஆய்வக KTeV செய்முறையின் தலைவராக இருந்தார் , இது நேரடி CP மீறலுக்கான முதல் உறுதியான அடிப்படையை உருவாக்கியது. இது பொருள்,  பொருள் எதிர்ப்பில் சரியான இரட்டையர்கள் அல்ல என்பதற்கான முதன்மையான சான்றாகும். நுண்ணலைப் பின்னணி கதிர்வீச்சின் முனைமையை அளவிடுவதன் வழி தொடக்க  அண்டத்தில் ஈர்ப்பு அலைகளைக் கண்டறிய முயன்ற பல ஆண்டு பன்னாட்டு ஒத்துழைப்பான QUIET செய்முறையின் தலைவராகவும் இருந்தார்.

இவர் இலாசு ஏஞ்சலீசு கலிபோர்னியா பல்கலைக்கழகத்தில் இயற்பியலிலும் கணிதத்திலும்  அறிவியல் இளவல் பட்டமும் , 1970 இல் கால்டெக்கில் இருந்து முனைவர் பட்டமும் பெற்றார்.

வின்சுட்டைன் 1999 முதல் குகென்கெய்ம்  ஆய்வுறுப்பினராக இருந்தார் , 2003 ஆம் ஆண்டில் அமெரிக்க அறிவியல் மேம்பாட்டுக் கழகத்தின் ஆய்வுறுப்பினராக ஆனார்.

வின்சுட்டைன் 1995 ஆம் ஆண்டில் தேசிய அறிவியல் அறிவியல் கல்விக்கழகத்திலும் , 2007 ஆம் ஆண்டில் அமெரிக்கக் கலை, அறிவியல் கல்விக்கழகத்திலும் சேர்க்கப்பட்டார். 2007 ஆம் ஆண்டில்  இவருக்கு அமெரிக்க இயற்பியல் கழகத்தால் செய்முறை துகள் இயற்பியலில் டபிள்யூ. கே.  எச். பனோவ்சுகி பரிசு வழங்கப்பட்டது.

## தகைமைகள்
வின்சுட்டைன் தேசிய அறிவியல் கல்விக்கழகம், அமெரிக்கக் கலை, அறிவியல் கல்விக்கழகம் ஆகிய இரண்டிலும் உறுப்பினராக இருந்தார்.
2007 ஆம் ஆண்டில் அமெரிக்க இயற்பியல் கழகம் அவருக்கு செய்முறை துகள் இயற்பியலில் W. K. H. பனோவ்சுகி பரிசை பின்வரும் மேற்கோள்களுடன் வழங்கியது; "நடுநிலைக் கே மெசோன்களின் பண்புகளின் துல்லியமான அளவீடுகளின்  தொடர்ச்சியான  செய்முறைகளில் தலைமை வகித்ததற்காகவும் குறிப்பாக நேரடி CP மீறல் கண்டுபிடிப்புக்காகவும்" .

## மேற்கோள்கள்

## வெளி இணைப்புகள்

பகுப்பு:அமெரிக்க அண்டவியலாளர்கள்
பகுப்பு:2011 இறப்புகள்
பகுப்பு:1943 பிறப்புகள்
பகுப்பு:அண்டவியலாளர்கள்
பகுப்பு:அமெரிக்க இயற்பியலாளர்கள்
அரியக்குடி திருவேங்கடமுடையான் கோயில்

**அரியக்குடி திருவேங்கடமுடையான் கோயில்** என்பது தமிழ்நாடு மாநிலத்தில் சிவகங்கை மாவட்டத்தின் காரைக்குடி பகுதிக்கு அருகில் அரியக்குடி புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். காரைக்குடியில் ஒரு தென்திருப்பதி என்று இக்கோயில் அழைக்கப்படுகிறது. இங்கிருந்து சுமார் பதினைந்து கி.மீ. தூரத்தில் பிள்ளையார்பட்டி கற்பக விநாயகர் கோயில் அமையப் பெற்றுள்ளது. இக்கோயிலின் மூலவர் திருவேங்கடமுடையான் மற்றும் தாயார் அலர்மேல்மங்கை ஆவர். உற்சவர் சீனிவாச பெருமாள் மற்றும் உற்சவ தாயார்கள் ஸ்ரீதேவி மற்றும் பூதேவி ஆவர். இக்கோயிலின் கருடாழ்வார் தனது இருபுறமும் சிம்மங்களுடன் காட்சியளிக்கிறார். ஆண்டாள், சக்கரத்தாழ்வார், ஆஞ்சநேயர் ஆகியோரும் இக்கோயிலில் அருள்பாலிக்கின்றனர். மகாவிஷ்ணுவின் பத்து அவதாரங்களை நினைவூட்டும் சித்திரங்களைக் கொண்ட தசாவதார மண்டபம் ஒன்று இங்கு அமைக்கப்பட்டுள்ளது.

கடல் மட்டத்திலிருந்து சுமார் 121 மீட்டர் உயரத்தில் அமைந்துள்ள உத்தர வீரராகவப் பெருமாள்  கோயிலின் புவியியல் ஆள்கூறுகள், ஆகும்.

சித்ரா பௌர்ணமி, சித்திரை மாதப் பிறப்பு, வைகாசி பிரம்மோற்சவம், ஆடிப் பூரம், ஆடி சுவாதி, கோகுலாஷ்டமி, புரட்டாசி சனிக்கிழமைகள், வைகுண்ட ஏகாதசி, பங்குனி உத்திர திருக்கல்யாணம் ஆகிய திருவிழாக்கள் இக்கோயிலில் கொண்டாடப்படுகின்றன.

இக்கோயிலானது, தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - அரியக்குடி திருவேங்கடமுடையான் கோயில்

பகுப்பு:சிவகங்கை மாவட்டத்திலுள்ள பெருமாள் கோயில்கள்
சதானந்த் பக்ரே

**சதானந்த் பக்ரே**  (Sadanand Bakre)  இந்தியாவைச் சேர்ந்த ஓர் ஓவியர் மற்றும் சிற்பி ஆவார். 1920 ஆம் ஆண்டு நவம்பர் மாதம் 10 ஆம் தேதியன்று இவர் பிறந்தார். எசு.கே. பக்ரே என்ற பெயராலும் இவர் அழைக்கப்பட்டார். 

பக்ரே பரோடாவில் பிறந்தார். பம்பாய் முற்போக்கு கலைஞர்கள் குழுவின் நிறுவனர்களில் இவரும் ஒருவராவார்.   இந்தியாவில் நவீன ஓவியக்கலையின் முன்னோடியாகவும் திகழ்ந்தார்.  1951 ஆம் ஆண்டில்  இவர் பிரிட்டனுக்குச் சென்றார், அங்கு அவர் விரைவாகவே சிற்பத்தை கைவிட்டு ஓவியத்தில் கவனம் செலுத்தினார். காமன்வெல்த் நிறுவனத்தில் (1951), ஆம் ஆண்டு தனிநபர் கண்காட்சியை நடத்தினார். மற்றொன்று 1959 ஆம் ஆண்டில் கேலரி ஒன்னிலும்  மற்றும் 1969  ஆம் ஆண்டுக்கும்1975 ஆம் ஆண்டுக்கும் இடைப்பட்ட காலத்தில் நான்கு கண்காட்சிகளை  நிக்கோலசு டிரெட்வெல் கேலரியிலும்  நடத்தினார்.

பக்ரே 1975 ஆம் ஆண்டில் இந்தியாவிற்குத் திரும்பினார். பிற்காலங்களில் இவர் தனிமையில் இருந்தார், ஆனால் 2004 ஆம் ஆண்டில் மும்பை கலைஞர்கள் சங்கத்திடமிருந்து வாழ்நாள் சாதனையாளர் விருதைப் பெற்றார்.    2007 ஆம் ஆண்டு திசம்பர் மாதம் 18 ஆம் தேதியன்று ரத்னகிரி மாவட்டத்தில் உள்ள முருத்-அர்னாயில் பக்ரே மாரடைப்பால்   இறந்தார்.

## மேற்கோள்கள்

## ஆதாரங்கள்
* குங்குமப்பூ
* கலையைக் கேளுங்கள்

பகுப்பு:1987 இறப்புகள்
பகுப்பு:1920 பிறப்புகள்
பகுப்பு:இந்திய ஓவியர்கள்
பகுப்பு:மகாராட்டிர மக்கள்